उदयपुर जिला नेपालक पूर्वाञ्चल विकास क्षेत्रक सगरमाथा अञ्चलक मध्य भागमे अवस्थित अछि। ई जिला महाभारत पर्वत श्रृङ्खलासँ चुरे पर्वतमालाधरिक भू-भाग समेटने अछि । एकर कुल क्षेत्रफल २०६३ वर्ग किलोमिटर रहल अछि । क्षेत्रफलक हिसाबसँ ई जिला नेपालक २७अम, पूर्वाञ्चल विकास क्षेत्रक चारिम आ सगरमाथा अञ्चलक दोसर स्थानमे पडएत अछि। देशक सबसँ पैग सिमेन्ट उद्योग "उदयपुर सिमेन्ट उद्योग" अहि जिलामे अछि ।